ຂ່າວກິດຈະກຳຕ່າງໆ
ແຂ່ງຂັນກິລາຊາວໜຸ່ມຫ້ອງການກັບຊາວໜຸ່ມກົມແຜນການ
- Details
- Published on ຈັນ, 28 ພຶດສະພາ 2012 02:17
ໃນເວລາ 16:30 ນາທີຂອງວັນທີ 25 ພຶດສະພາ 2012 ທີ່ຜ່ານມາ ໄດ້ມີການແຂ່ງຂັນເຕະບານມິດຕະພາບຂຶ້ນລະຫວ່າງ ທີມຊາວໜຸ່ມຫ້ອງການ ແລະຊາວໜຸ່ມກົມແຜນການ ແລະການຮ່ວມມືທີ່ເດີ່ນຄຳພວງເພັດ (ຂ້າງໂຮງຮຽນມສລາວຫວຽດ) ເພື່ອເປັນການສ້າງຂະບວນການຂ່ຳນັບຮັບຕ້ອນກອງປະຊຸມຍທຂທົ່ວະເທດ ແລະວັນປູກຕົ້ນໄມ້ແຫ່ງຊາດພ້ອມດຽວກັນນັ້ນກໍເພື່ອເປັນການສ້າງຄວາມສາມັກຄີໃຫ້ມີຄວາມຮັດແໜ້ນ ລະຫວ່າງຫ້ອງການກະຊວງ ແລະກົມກອງມີຄວາມໝາຍຍິ່ງຂື້ນ.
ການແຂ່ງຂັນໄດ້ດຳເນີນໄປໄດ້ເຄິ່ງເວລາທຳອິດທັງສອງທີມໄດ້ພັດປ່ຽນກັນບຸກ ແລະຮັບ ແຕ່ກໍບໍ່ສາມາດຍິງປະຕູຂອງຄູ່ຕໍ່ສູ່ໄດ້ຈຶ່ງສະເໝີກັນຢູ່ສູນປະຕູຕໍ່ສູນ. ຕໍ່ມາເຖິງເຄິ່ງເວລາສຸດທີສອງຂອງການແຂ່ງຂັນທີມຫ້ອງຊາວໜຸ່ມຫ້ອງການກະະຊວງ ກໍສາມາດຍິງຂື້ນນຳໄປກ່ອນເຖິງ3ປະຕູຫລັງຈາກນັ້ນ ທີມຊາວ ໜຸ່ມກົມແຜນການ ແລະການຮ່ວມມື ກໍ່ສາມາດຍິງຕາມຫລັງໄດ້ 2 ປະຕູແລະ ໃນຊ່ວງທ້າຍເກມທີມ ຊາວໜຸ່ມຫ້ອງການກໍ່ສາມາດຍິງໄດ້ຕຶ່ມອີກ 2 ປະຕູ ແລະ ຜົນຂອງການແຂ່ງຂັນລະຫວ່າງທີມຊາວໜຸ່ມ ຫ້ອງການກະຊວງ ກໍ່ສາມາດເອົາຊະນະທີມຊາວໜຸ່ມກົມແຜນການ ແລະການຮ່ວມມື ໄດ້ເຖິງ 5 ປະຕູຕໍ່ 2. ການແຂ່ງຂັ້ນເຕັມໄປດ້ວຍບັນຍາກາດທີ່ຝົດຟື້ນໄປດວ້ຍກອງເຊຍຂອງທັງສອງທີມມີຄວາມຮັກແພງສາມັກຄີກັນຍິ່ງຂື້ນພາຍໃນກະຊວງຍທຂ ແລະການແຂ່ງຂັນຈົບລົງດ້ວຍຄວາມມ່ວນຊື່ນ.
ກອງປະຊຸມເຈລະຈາ ການຂົນສົ່ງທາງອາກາດ ລະຫວ່າງ ສປປ ລາວ ແລະ ອົດສະຕາລີ
- Details
- Published on ຈັນ, 23 ເມສາ 2012 08:02
ໃນລະຫວ່າງວັນທີ 27-28 ກຸມພາ 2012 ກອງປະຊຸມພົບປະເຈລະຈາ 2 ຝ່າຍ ລະຫວ່າງ ເຈົ້າໜ້າທີ່ການບິນຂອງ ສປປ ລາວ ແລະ ປະເທດອົດສະຕຣາລີ ກ່ຽວກັບ ຮ່າງສັນຍາການຂົນສົ່ງທາງອາກາດ ໄດ້ຈັດຂື້ນ ທີ່ ຫ້ອງປະຂຸມທັນສະໄໝ, ກະຊວງ ໂຍທາທິການ ແລະ ຂົນສົ່ງ, ໂດຍ ການເປັນປະທານ ຂອງ ທ່ານ ຢາກົວ ລໍປາງກາວ ຫົວໜ້າກົມການບິນພົນລະເຮືອນ, ກະຊວງ ໂຍທາທິການ ແລະ ຂົນສົ່ງ (ຍທຂ) ແລະ ທ່ານ Gilon Smith ຮອງຫົວໜ້າກົມເຈລະຈາຂົນສົ່ງທາງອາກາດ, ກະຊວງ ພື້ນຖານໂຄງລ່າງ ແລະ ຂົນສົ່ງແຫ່ງອົດສະຕຣາລີ ພ້ອມດ້ວຍຄະນະຜູ້ແທນ ຈາກຫ້ອງການກະຊວງ ຍທຂ, ກົມແຜນການ ແລະ ການຮ່ວມມື, ກະຊວງ ຍທຂ, ກົມສົນທິສັນຍາ ແລະ ກົດໝາຍ, ກົມອາຊີ-ປາຊິຟິກ ແລະ ອາຟຣິກກາ ກະຊວງການຕ່າງປະເທດ, ລັດວິສາຫະກິດການບິນລາວ, ສາຍການບິນ Qantas Airways (ສາຍການບິນອົດສະຕຣາລີ) ເຂົ້າຮ່ວມ. ໃນນີ້ ເຈົ້າໜ້າທີ່ຂອງທັງ 2 ຝ່າຍ ໄດ້ຕົກລົງເຫັນດີຫຼາຍບັນຫານຳກັນເຊັ່ນ:ການແຕ່ງຕັ້ງສາຍການບິນ, ການໃຫ້ສິດທິການບິນ, ປະລິມານຄວາມຖີ່ຂອງຖ້ຽວບິນ, ຊະນິດຂອງເຮືອບິນ ແລະ ເສັ້ນທາງບິນ ຊຶ່ງສາຍການບິນທີ່ຖືກແຕ່ງຕັ້ງຂອງທັງ 2 ຝ່າຍ ສາມາດບິນ ລະຫ່ວາງ ສປປ ລາວ ແລະ ອົດສະຕຣາລີ ແລະ ບິນໄປປະເທດທີ 3 ຕາມຈຸດທີ່ໄດ້ກຳນົດໄວ້. ພ້ອມດຽວກັນ ພິທີເຊັນຫຍໍ້ ແລະ ລົງນາມໃສ່ ຮ່າງສັນຍາຂົນສົ່ງທາງອາກາດ 2 ຝ່າຍ ແລະ ບົດບັນທຶກຄວາມເຂົ້າໃຈ ໄດ້ຈັດຂື້ນ ທີ່ ໂຮງແຮມ ລາວພຣາຊາ ຊຶ່ງລົງນາມໂດຍ ຫົວໜ້າຄະນະຜູ້ແທນທັງສອງຝ່າຍ. ການພົບປະເຈລະຈາດັ່ງກ່າວ ເວົ້າລວມແລ້ວແມ່ນເພືອເສີມຂະຫຍາຍສາຍພົວພັນ ແລະ ຮ່ວມມື ລະຫ່ວາງ 2 ປະເທດ ລາວ-ອົດສະຕຣາລີ ໂດຍສະເພາະແມ່ນສົ່ງເສີມການຄ້າ-ການທ່ອງທ່ຽວໃຫ້ນັບມືນັບແໜ້ນແຟ້ນຂື້ນກ່ວາເກົ່າ ຊຶ່ງຜົນສຳເລັດຂອງກອງປະຊຸມ ໃນຄັ້ງນີ້ເປັນຂີດໝາຍ ແລະ ບາດກ້າວອັນໜຶ່ງທີ່ສຳຄັນເປັນພື້ນຖານໃນການອຳນວຍຄວາມສະດວກ ໃຫ້ການຂົນສົ່ງທາງອາກາດ ລະຫ່ວາງ ສປປ ລາວ ແລະ ອົດສະຕຣາລີ ໃນອະນາຄົດ.
ຊາວໜຸ່ມຫ້ອງການແຂ່ງຂັນກິລາ
- Details
- Published on ສຸກ, 27 ເມສາ 2012 08:43
ການແຂ່ງຂັນເຕະບານມິດຕະພາບ ລະຫວ່າງ ຫ້ອງການກະຊວງ ກັບ ກົມເຄຫາຜັງເມືອງ
- Details
- Published on ຈັນ, 19 ທັນວາ 2011 09:54
ໃນຕອນແລງຂອງວັນສຸກ ທີ 09/9/2011 ຢູ່ທີ່ເດີນບານເຕະ ແວວປະດິດ ໄດ້ມີການແຂ່ງຂັນກິລາບານເຕະນັດພິເສດ ເຊິ່ງມິດຕະ ພາບ ລະຫ່ວາງທິມຈາກຫ້ອງການກະຊວງ ແລະ ທິມຈາກສະຖາບັນໂຍທາ ເພື່ອເປັນການສ້າງຄວາມສາມັກຄີໃນໝູ່ພະນັກງານ ຂອງທັງສອງ ພາກ ສ່ວນ, ການແຂງຂັນໄດ້ດໍາເນີນໄປພາຍໃຕ້ບັນຍາກາດແຫ່ງຄວາມເບີກ ບານມ່ວນຊື່ນ ແລະ ດຸເດືອດຕະຫລອດ ໄລຍະ ເວລາ ຂອງການ ແຂ່ງ ຂັນ. ພອ້ມນັ້ນຍັງມີບັນດາທ່ານຄະນະຫ້ອງການ,ຫົວໜ້າສະຖາບັນໂຍທາ ແລະ ແຂກທີ່ຖືກເຊີນຕະຫລອດເຖິງພະນັກງານ ວິຊາການຈາກທັງ ສອງພາກ ສ່ວນເຂົ້າຮ່ວມຊົມ, ຮ່ວມເຊຍຫລາຍກ່ວາ 50 ຄົນ. ຜົນຂອງການແຂ່ງຂັນປະກົດວ່າທິມຈາກຫ້ອງການກະ ຊວງກຽມມາດີ ຈຶ່ງເປັນຝ່າຍເອົາ ຊະນະ ທິມຈາກ ສະຖາບັນໂຍທາ ໄປແບບວຸດວິດ 4 ປະຕູຕໍ່ 2.